**ROMÂNIA**

**JUDEŢUL SATU MARE**

**CONSILIUL LOCAL AL**

**COMUNEI ORAȘU NOU**

### HOTĂRÂREA

**Nr.5/2022**

**privind stabilirea numărului burselor școlare, precum și a cuantumului acestora, pentru elevii din învăţământul preuniversitar de stat din comuna Orașu Nou, aferente anului școlar 2021-2022**

*Consiliul Local al municipiului Paşcani, judeţul Iaşi;*

Consiliul Local al comunei Orașu Nou, judeţul Satu Mare, întrunit în ședință ordinară în data de 31.01.2022;

Având în vedere:

- referatul de aprobare întocmit de domnul primar, înregistrat sub nr. 162/12.01.2022;

- raportul de specialitate întocmit de către secretarul general al comunei, înregistrat sub nr. 163/12.01.2022;

Ținând cont de prevederile art. 19 alin. 1 lit. a din Legea nr. 273/2006 privind finanţele publice locale, cu modificările şi completările ulterioare;

Luând act de prevederile art. 82 alin. 1-2 și art. 105 alin. 2 lit. d din Legea nr. 1/2011, a Educaţiei Naţionale***,*** cu modificările şi completările ulterioare;

În baza Ordinului ME nr. 5870/2021 privind aprobarea criteriilor generale de acordare a burselor elevilor din învăţământul preuniversitar de stat;

În conformitate cu prevederile HG nr. 1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021-2022;

În temeiul art. 129 alin. 1, alin. 2 lit. d, alin. 4 lit. a și alin. 7 lit. a, art. 139 alin. 1 și alin. 3 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**H O T Ă R Ă Ş T E**

**Art. 1** Se aprobă numărul de burse școlare, precum și cuantumul lunar aferent anului școlar 2021-2022 pentru fiecare categorie de bursă acordată elevilor din învățământul preuniversitar de stat din comuna Orașu Nou, după cum urmează:

* pentru semestrul I al anului școlar 2021-2022:

1. 2 burse de ajutor social: 100 lei;
2. 0 burse de studiu: 0 lei;
3. 28 burse de merit: 160 lei;
4. 0 burse de performanță: 0 lei;

* pentru semestrul II al anului școlar 2021-2022:

1. 2 burse de ajutor social: 200 lei;
2. 20 burse de studiu: 200 lei;
3. 20 burse de merit: 200 lei;
4. 0 burse de performanță: 0 lei.

**Art. 2** (1) Fondurile necesare pentru acoperirea cheltuielilor vor fi suportate din bugetul de venituri și cheltuieli al comunei Orașu Nou, din capitolul 65 ”Învățământ” titlul 59.01 ”Burse”.

(2) Criteriilegenerale de acordarea burselor şcolare sunt cele prevăzute de Ordinul Ministerului Educației nr. 5870/2021 privind aprobarea criteriilor generale de acordare a burselor elevilor din învăţământul preuniversitar de stat.

**Art. 3** Ducerea la îndeplinire a prezentei se încredințează primarului comunei Orașu Nou și Serviciului financiar, achiziții publice și autorizarea desfășurării activității de transport local din cadrul aparatului propriu de specialitate al primarului.

**Art. 4** Prezenta hotărâre se va comunica Instituției Prefectului – Județul Satu Mare, primarului comunei Orașu Nou, Serviciului financiar, achiziții publice și autorizarea desfășurării activității de transport local și Școlii Gimnaziale Orașu Nou.

Orașu Nou la 31.01.2022

Președinte de ședință, Contrasemnează,

Istvan KOVACS Secretar general,

Sonia Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*voturi pentru: 13*

*voturi împotrivă: 0*

*abțineri: 0*